APROBACIÓN DEFINITIVA DO REGULAMENTO SOBRE O USO DA FACTURA ELÉCTRONICA.
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 26/03/2015)

En data de 27 de xaneiro de 2015 o Pleno do Concello de Salceda de Caselas aprobou inicialmente o Regulamento sobre o uso da factura electrónica do Concello de Salceda de Caselas. Ao abeiro do establecido no artigo 49 da Lei 7/85, do 2 de abril, Reguladora das Bases de Réxime Local (LBRL), someteuse o expediente a información pública por prazo de trinta días hábiles, mediante a publicación do correspondente anuncio no Boletín Oficial da Provincia nº 23 de 4 de febreiro de 2015, e mais no taboleiro de anuncios da Casa do Concello, para o seu exame e presentación de reclamacións e alegacións. Ao non terse presentado ningún tipo de reclamación ou alegación o Regulamento enténdese definitivamente aprobado, publicándose para o seu xeral coñecemento o texto íntegro do mesmo; entrando en vigor unha vez publicado enteiramente o seu texto no BOP e así que transcorra o prazo de 15 días hábiles ao que se refiren os artigos 70.2 e 65.2 da Lei 7/1985, de 2 de abril, reguladora das bases de réxime local. De conformidade co establecido nos artigos 10, 25 e 46 da Lei 29/1998, do 13 de xullo, reguladora da Xurisdición Contencioso-Administrativa, e 107.3 da Lei 30/92, do Réxime Xurídico das Administracións Públicas e do Procedemento Administrativo Común, contra o presente acordo, os interesados unicamente poderán interpoñer directamente o recurso contencioso-administrativo ante a Sá correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. A Lei 25/2013, de 27 de decembro, de impulso da factura electrónica e creación do rexistro contable no Sector Público establece no seu artigo 4 que todos os proveedores están obrigados ao uso da factura electrónica e a súa presentación, a través do punto xeral de entrada que corresponda. Establece tamén o dito artigo, que as Adminstracións Públicas poderán excluir regulamentariamente desta obriga de facturación electrónica ás facturas cuio importe sexa de ata 5.000,00 € e as remitidas polos proveedores aos servizos no exterior das Administracións Públicas. Tendo en conta as características dos proveedores cos que traballa esta Entidade local, considerase necesario facer uso desta facultade de exclusión para asi evitar que determinados proveedores teñan dificultades para a xestión das facturas emitidas. A entrada en vigor do artigo 4 da Lei 25/2013, de 27 de decembro, como recollea súa Disposición Final 8ª, sobre a obriga de presentación de factura electrónica a partir do 15 de xaneiro de 2015, fai necesario regular esta facultade das Administracións Públicas de excluir da obriga da factura electrónica. En cumprimento da obriga deste Concello de dispor de un Punto Xeral de Entrada de Facturas Electrónicas para permitir a presentación electrónica de todas as facturas e outros documentos emitidos polos proveedores e contratistas, o Concello de Salceda de Caselas adheriuse o punto Xeral de Entrada de Facturas Electrónicas da Admisntración do Estado (FACE), disponible na URL https://face.gob.es/es/, cuia recepción de facturas terá os mesmos efectos que se deriven da presentación dos mesmos no rexistro administrativo. O presente regulamento entrará en vigor a partir da publicación de seu texto íntegro no Boletín Oficial da Provincia, sempre que transcurrirá o prazo previsto no artigo 65.2 da Lei 7/1985, de 2 de abril, regularoda das bases do Rexime Local. Salceda de Caselas, a 18 de marzo de 2015.—O Alcalde, Marcos David Besada Pérez.